На основу члана 54. Статута Града Ниша („Службени лист Града Ниша“, број 88/2008, 143/2016 и 18/2019), члана 2. Одлуке о Канцеларији за локални економски развој и пројекте („Службени лист Града Ниша“, број 39/2017), члана 9. Одлуке о буџету Града Ниша за 2019.годину („Службени лист Града Ниша“, број 118/2018 и 63/2019), а у складу са Програмом локалног економског развоја Града Ниша за 2019. годину („Службени лист Града Ниша“, бр.63/2019), дана 20.09.2019.године Градоначелник Града Ниша расписује

 **JАВНИ ПОЗИВ**

**ЗА ДОДЕЛУ ПОДСТИЦАЈНИХ СРЕДСТАВА У ОКВИРУ РЕАЛИЗАЦИЈЕ**

**ПРОГРАМА ЛОКАЛНОГ ЕКОНОМСКОГ РАЗВОЈА ГРАДА НИША ЗА 2019. ГОДИНУ**

Расписује се Јавни позив за доделу подстицајних средстава у оквиру реализације Програма локалног економског развоја Града Ниша за 2019. годину (“Службени лист Града Ниша“, бр.75/2019 од 20.09.2019.) за следеће мере:

**- Мера подршке за ММСПП у циљу унапређења конкурентности**

**- Мера подршке за ММСПП, за пројекте сарадње са научно-образовним институцијама, иновационим организацијама и удружењима**

Јавним позивом се утврђују услови и начин избора корисника средстава.

Привредни субјекат може поднети само један захтев за доделу бесповратних средстава у оквиру овог Јавног позива.

**I МЕРА ПОДРШКЕ ЗА ММСПП У ЦИЉУ УНАПРЕЂЕЊА КОНКУРЕНТНОСТИ**

Корисници подстицајних средстава су микро, мала и средња предузећа и предузетници (ММСПП), који нису у тешкоћама и регистровани су на територији Града Ниша. По посебним критеријумима, средства се додељују и привредним субјектима који користе услуге Start up центра и свих coworking простора са територије Града Ниша.

Mерa се реализујe као државна помоћ мале вредности (*de minimis* државна помоћ). Државна помоћ намењена извозу је забрањена.

**1а) УСЛОВИ ЗА УЧЕШЋЕ**

**Право на доделу средстава имају постојећа микро, мала и средња предузећа и предузетници, који испуњавају следеће услове:**

- да је претежна делатност привредних субјеката производња, прерада или пружање услуга (*испуњеност овог услова ће се проверавати на основу шифре делатности под којом је привредни субјекат регистрован у АПР*);

- да су регистровани на територији Града Ниша у складу са важећим законом, који се на њих односи;

- да су у већинском приватном власништву;

- да имају позитивне резултате пословања у претходне две године

- да су измирили обавезе по основу пореза и доприноса;

- да нису у стечајном поступку или поступку ликвидације,

- да нису у тешкоћама према дефиницији садржаној у Уредби о правилима за доделу државне помоћи;

- да за исте пројектне активности за које конкуришу у текућој години, нису користили подстицајна средства у другим јавним фондовима,

**Право на доделу средстава имају и привредни субјекти који користе услуге Start up центра и coworking простора који испуњавају следеће услове:**

- да је претежна делатност привредних субјеката производња, прерада или пружање услуга (*испуњеност овог услова ће се проверавати на основу шифре делатности под којом је привредни субјекат регистрован у АПР*);

- да су регистровани на територији Града Ниша у складу са важећим законом, који се на њих односи;

- да су у већинском приватном власништву;

- да су измирили обавезе по основу пореза и доприноса;

- да нису у стечајном поступку или поступку ликвидације;

- да нису у тешкоћама према дефиницији садржаној у Уредби о правилима за

доделу државне помоћи;

- да за исте пројектне активности за које конкуришу у текућој години, нису користили подстицајна средства у другим јавним фондовима.

**1б) НАМЕНА И ИЗНОС ПОДСТИЦАЈНИХ СРЕДСТАВА**

Средства за унапређења конкурентности микро, малих и средњих предузећа и предузетника (ММСПП) су намењена за суфинансирање трошкова пружаоца услуга без ПДВ за следеће активности:

- организовани или индивидуални наступ на сајму или посета сајму;

- уређење пословања у складу са захтевима међународних стандарда пословања (имплементација стандарда, сертификација, ресертификација) и обележавање производа „CE“ знаком;

- набавка нове опреме и/или машине, делова за машину или специјализованих алата;

- електронска презентација предузећа;

- тестирање нових производа;

- побољшање постојећих и развој нових производа/услуга.

Средства се додељују за покривање до 50% оправданих трошкова без ПДВ са ограничењем на износ до 300.000,00 динара по привредном субјекту.

Максимални износ средстава која ће бити одобрена, зависиће од врсте активности за коју привредни субјекат конкурише.

Укупан планирани износ средстава за реализацију ове мере износи 19.500.000,00 динара.

Финансираће се активности које су започете или ће бити започете у 2019.години.

Средства ће бити субвенционисана привредном субјекту након завршетка активности и достављања извештаја и доказа о завршеним активностима, уколико је извршио плаћање до момента закључења уговора са Градом.

Уколико плаћања нису извршена до момента закључивања уговора са Градом, пренос средстава одабраном привредном субјекту вршиће се по профактури, уговору или другом релевантном документу. Привредни субјекти су у обавези да доставе средства обезбеђења у моменту потписивања уговора са Градом.

Као средство обезбеђења одабрани привредни субјект по потписивању уговора са Градом доставља: оверену и потписану бланко соло меницу, доказ да је меница регистрована у Регистру НБС, картон депонованих потписа и оверено и потписано менично облашћење, а које ће се активирати у случају неиспуњења или делимичног испуњења уговорених обавеза, односно недостављања одговарајућих доказа о испуњењу уговорених обавеза тј. предвиђених активности.

Рок за завршетак уговорених активности и реализацију плаћања у оквиру одобрених активности не може бити дужи од 9 месеци. Тачан рок се дефинише уговором зависно од приложене документације.

Начин реализације одобрених подстицајних средстава и обавезе корисника прецизирају се уговором између одабраног корисника и Града Ниша.

Нето вредност из достављене профактуре/уговора мора бити исказана у динарима. У случају да је нето вредност исказана у страној валути на профактури/уговору, корисник је у обавези да је прерачуна према средњем курсу Народне банке Србије на дан подношења захтева за доделу бесповратних средстава.

**1в) ТРОШКОВИ ПРОЈЕКТНИХ АКТИВНОСТИ**

Оправдани трошкови су трошкови који су настали од стране одабраног корисника током реализације пројекта, који су наведени у понуди/предуговору/уговору пружаоца услуге, који су неопходни за имплементацију активности, који су мерљиви и који се евидентирају према важећим рачуноводственим стандардима и који се не покривају из неких других извора финансирања.

Могу се субвенционисати следеће активности:

**1. За организовани или индивидуални наступ на сајму или посета сајму**, признају се следећи трошкови:

- трошкови закупа, опремања и вођења штанда,

- административни трошкови учешћа (уписнина) и трошкови техничких услуга (прикључак, утрошак воде и струје, интернет),

- трошкови организованог превоза сајамских експоната,

- трошкови превоза који се односи на аутобуску/железничку/авионску карту,

- трошкови горива и путарине са обрачуном по важећим прописима,

- трошкови смештаја у хотелима до 4 звездице,

- трошкови припреме и штампања пропагандног материјала,

-трошкови улазница за сајам и други оправдани трошкови везани за ове активности.

Максимални износ средстава која ће бити одобрена за ову активност је 100.000,00 динара.

**2.** **За уређење пословања у складу са захтевима међународних стандарда пословања** признају се трошкови:

- ангажовања пружаоца услуге за припрему техничке документације која је предвиђена за усаглашености са захтевима одређеног међународног стандарда;

- имплементације стандарда;

- сертификације;

- ресертификације;

За усаглашавање производа са захтевима за добијање права за коришћење знака производа „CE“ признају се трошкови:

- ангажовања пружаоца услуге за усаглашавање производа са захтевима знака производа;

- испитивања производа код именованих тела и прибављање потврде о усаглашености.

Максимални износ средстава која ће бити одобрена за ову активност је 300.000,00 динара.

**3.** **За набавку нове опреме и/или машине, делова за машину или спедијализованих алата** признају се трошкови набавке а одређиваће се у односу на нето цену из достављене профактурe или предуговора (копија).

Нето вредност је набавна цена опреме/машине /делова машине/специјализованих алата исказана у профактури/предрачуну/предуговору, која не укључује трошкове ПДВ-а, транспорта као ни било које друге трошкове који су у вези са набавком и пуштањем опреме у рад.

Средства за реализацију ове мере не могу се користити за:

- покривање трошкова који су у вези са набавком опреме као што су: царински и административни трошкови, трошкови транспорта, шпедиције, скадиштења и манипулације, монтаже и инсталирања опреме, обуке и др.

Опрема /машина /делови машине/специјализовани алати, за чију набавку су додељена средства, не може бити купљена од физичког лица, осим ако је продавац опреме предузетник.

Максимални износ средстава који ће бити одобрен за ову активност је 300.000,00 динара.

**4. За електронску презентацију предузећа** признају се трошкови:

- пружаоца услуге за израду електронске презентације/веб сајта привредног субјекта.

Максимални износ средстава која ће бити одобрена за ову активност је 100.000,00 динара.

**5.** **За тестирање нових производа** признају се трошкови:

- издавања сертификата или атеста о извршеном тестирању производа од стране надлежне институције или организације.

Максимални износ средстава која ће бити одобрена за ову активност је 300.000,00 динара.

**6.** **За побољшање постојећих и развој нових производа/услуга** признају се трошкови који се односе на:

- функционалне и квалитативне модификације постојећег производа/услуга које нису рутинске или редовне промене;

- развој новог производа/услуга и припрему производње нових, као и увођење нових унапређених услуга,

-израду прототипа производа.

Максимални износ средстава која ће бити одобрена за ову активност је 300.000,00 динара.

**1д) ПОТРЕБНА ДОКУМЕНТАЦИЈА ЗА КОНКУРИСАЊЕ**

**Микро, мала и средња предузећа и предузетници прилажу следећу документацију:**

1. Пријава (попуњена, потписана и оверена), (Образац I);

2. Изјава подносиоца пријаве (потписана и оверена) о прихватању услова за доделу средстава (Образац II);

3. Изјава о додељеној државној помоћи мале вредности (de minimis државна помоћ), (Образац III);

4. Уверење надлежне пореске управе да је Подносилац пријаве измирио све јавне приходе (порезе и доприносе), које не сме бити старије од 45 дана пре објављивања Јавног позива (оригинал или оверена копија од стране надлежног органа овере);

5.1. За Подносиоце пријава који воде пословне књиге по систему ***двојног књиговодства*** – Биланс стања, биланс успеха и статистички извештај за 2018. годину – Копија Потврде о регистрацији редовног годишњег финансијског извештаја за 2018. годину издата од Агенције за привредне регистре (АПР). Уколико привредни субјекат није добио Потврду о регистрацији редовног годишњег финансијског извештаја за 2018. годину, доставити биланс стања, биланс успеха и статистички извештај за 2018. годину, потписане и оверене од стране лица одговорног за састављање финансијског извештаја и писмену изјаву законског заступника правног лица/предузетника о веродостојности и истоветности примерку који је достављен АПР-у на коначну обраду.

5.2. За Подносиоце пријава који воде пословне књиге по систему ***простог књиговодства***: копија Биланс успеха (образац БУ) за 2017. и 2018. годину, као и писану изјаву власника/оснивача о веродостојности и истоветности примерка који је достављен Пореској управи на коначну обраду, М-4К за 2017. и 2018. годину као и писану изјаву власника/оснивача о веродостојности и истоветности примерка који је достављен Републичком фонду за пензијско и инвалидско осигурање на коначну обраду и Изјаву о просечном броју запослених за 2017. и 2018. годину – (Образац V).

5.3. За ***паушално опорезиве обвезнике***: Копија Књига оствареног промета (Образац КПО) за 2017. и 2018. годину, оверена и потписана од стране законског заступника.

6. Понуда пружаоца услуга (у даљем тексту: понуђач) за предложене активности, оверена и потписана од стране понуђача, која садржи јасно дефинисан обим активности, рок реализације и цену услуга изражену у динарима и приказаним ПДВ, као и са референцама понуђача.

За пројектну активност посета сајму доставити:

 - основне информације о манифестацији прибављене од организатора сајма или званичног сајта сајма

- потписан и оверен трошковник планираних активности.

7. Уколико се у оквиру пројектне активности - побољшање постојећих и развој нових производа, конкурише за побољшање постојећих производа, уз пријаву приложити и опис техничких карактеристика и фотографију постојећег производа.

8. Уколико се у оквиру пројектне активности – израда електронске презентације предузећа, конкурише за побољшање постојеће електронске презентације/веб сајта, уз пријаву приложити и принт скрин тренутног изгледа веб сајта и веб адресу постојећег сајта.

9. Захтев за исплату (Образац IV);

10. Просечан број запослених за 2017. и 2018. за просто књиговодство (Образац V);

Комисија за доделу средстава задржава право да, уколико је потребно, затражи додатну документацију од подносиоца пријаве.

**Привредни субјекти који користе услуге Start up центра и Coworking простора** прилажу следећу документацију:

1. Пријава (попуњена, потписана и оверена), (Образац I);

2. Изјава подносиоца пријаве (потписана и оверена) о прихватању услова за доделу средстава (Образац II);

3. Изјава о додељеној државној помоћи мале вредности (de minimis државнапомоћ), (Образац III);

4. Уверење надлежне пореске управе да је Подносилац пријаве измирио све јавне приходе (порезе и доприносе), које не сме бити старије од 45 дана пре објављивања Јавног позива (оригинал или оверена копија од стране надлежног органа овере);

5.1. Биланс стања, биланс успеха и статистички извештај за 2018. годину ***(уколико га привредни субјекат поседује)*** – Копија Потврде о регистрацији редовног годишњег финансијског извештаја за 2018. годину издата од Агенције за привредне регистре (АПР) Уколико привредни субјекат није добио Потврду о регистрацији редовног годишњег финансијског извештаја за 2018. годину, доставити биланс стања, биланс успеха и статистички извештај за 2018. годину, потписане и оверене од стране лица одговорног за састављање финансијског извештаја и писмену изјаву законског заступника правног лица/предузетника о веродостојности и истоветности примерку који је достављен АПР-у на коначну обраду.

 5.2. За привреднике који воде пословне књиге по систему ***простог књиговодства***: Биланс успеха за 2018. годину ***(уколико га привредни субјекат поседује)***, као и писану изјаву власника/оснивача о веродостојности и истоветности примерка који је достављен Пореској управи на коначну обраду, М-4К за 2018. годину као и писану изјаву власника/оснивача о веродостојности и истоветности примерка који је достављен Републичком фонду за пензијско и инвалидско осигурање на коначну обраду и Изјаву о просечном броју запослених за 2017. и 2018. годину - **(Образац V).**

5.3. За ***паушално опорезиве обвезнике***: - Копија Књига оствареног промета (Образац КПО) за 2017. и 2018. годину ***(уколико је привредни субјекат поседује)***, оверена и потписана од стране законског заступника.

6. Понуда пружаоца услуга (понуђач) за предложене активности, оверена и потписана, која садржи јасно дефинисан обим активности, рок реализације и цену услуга изражену у динарима и приказаним ПДВ. Уколико се као понуђач ангажује консултантска кућа, потребно је доставити и референц листу.

За пројектну активност посета сајму доставити:

 - основне информације о манифестацији прибављене од организатора сајма или званичног сајта сајма

- потписан и оверен трошковник планираних активности.

7. Уколико се у оквиру пројектне активности - побољшање постојећих и развој нових производа, конкурише за побољшање постојећих производа, уз пријаву приложити и опис техничких карактеристика и фотографију производа.

8. Уколико се у оквиру пројектне активности – израда електронске презентације

предузећа, конкурише за побољшање постојеће електронске презентације/веб сајта, уз

пријаву приложити и принт скрин тренутног изгледа веб сајта и веб адресу постојећег

сајта.

9. Захтев за исплату (Образац IV);

10. Просечан број запослених за 2017. и 2018. годину за просто књиговодство (Образац V)

11. Потврда да је привредни субјекат станар Star up центра или корисник Coworking простора.

Комисија за доделу средстава задржава право да, уколико је потребно, затражи додатну документацију од подносиоца пријаве.

**1ђ) КРИТЕРИЈУМИ ЗА ОЦЕЊИВАЊЕ**

Оцењивање и одабир корисника средстава врши се на основу критеријума, који су дати у прилогу – Критеријуми за оцењивање а односе се на мере у оквиру Програма локалног економском развоја Града Ниша за 2019.годину.

Средства се додељују одабраним корисницима на основу Решења Градоначелника.

**Пратећа документација за ММСПП**

Образац I – Пријава

Образац II – Изјава о прихватању услова

Образац III – Изјава о додељеној државној помоћи мале вредности

Образац IV – Захтев за исплату

Образац V – Просечан број запослених за 2017. и 2018. за просто књиговодство

Прилог 1: Критеријуми за оцењивање ММСПП

**Пратећа документација за** Start up фирме

Образац I – Пријава

Образац II – Изјава о прихватању услова

Образац III – Изјава о додељеној државној помоћи мале вредности

Образац IV – Захтев за исплату

Образац V – Просечан број запослених за 2017. и 2018. за просто књиговодство

Прилог Критеријуми за оцењивање Start up фирми

###

### II МЕРА ПОДРШКЕ ЗА ММСПП, ЗА ПРОЈЕКТЕ САРАДЊЕ СА НАУЧНО-ОБРАЗОВНИМ ИНСТИТУЦИЈАМА, ИНОВАЦИОНИМ ОРГАНИЗАЦИЈАМА И УДРУЖЕЊИМА

Мера се спроводи реализацијом пројеката сарадње, који су намењени потребама привредног сектора, где су носиоци пројектних активности ММСПП, док су партнери на пројекту научно- образовне институције, иновационе организације и удружења. И носиоци пројектних активности и партнери на пројекту морају бити регистровани на територији Града Ниша.

Mерa се реализујe као државна помоћ мале вредности (*de minimis* државна помоћ). Државна помоћ намењена извозу је забрањена.

Укупан планирани износ средстава за реализацију ове мере износи 10.500.000,00 динара.

Мера ће се реализовати спровођењем једне од следећих компоненти:

**КОМПОНЕНТА 1 - Реализација пројеката сарадње којима ће бити непосредније повезани привреда и научно-образовне институције односно иновационе организације**

**КОМПОНЕНТА 2 - Организација међународне манифестације привредно-туристичког карактера и/или групне посете манифестацијама у иностранству, са циљем да се промовишу привредно-туристички потенцијали Града Ниша**

**КОМПОНЕНТА 1: РЕАЛИЗАЦИЈА ПРОЈЕКАТА САРАДЊЕ**

**КОЈИМА ЋЕ БИТИ НЕПОСРЕДНИЈЕ ПОВЕЗАНИ ПРИВРЕДА И**

**НАУЧНО-ОБРАЗОВНЕ ИНСТИТУЦИЈЕ ОДНОСНО ИНОВАЦИОНЕ ОРГАНИЗАЦИЈЕ**

**1а) УСЛОВИ ЗА УЧЕШЋЕ У ПРОЈЕКТУ**

Право на доделу средстава имају постојећа микро, мала и средња предузећа и предузетници, као подносиоци пријава, који испуњавају следеће услове:

- да је претежна делатност привредних субјеката производња, прерада или пружање услуга (*испуњеност овог услова ће се проверавати на основу шифре делатности под којом је привредни субјекат регистрован у АПР*);

- да су регистровани на територији Града Ниша у складу са важећим законом, који се на њих односи;

- да су у већинском приватном власништву;

- да имају позитивне резултате пословања у претходне две године

- да су измирили обавезе по основу пореза и доприноса;

- да нису у стечајном поступку или поступку ликвидације,

- да нису у тешкоћама према дефиницији садржаној у Уредби о правилима за доделу државне помоћи;

- да за исте пројектне активности за које конкуришу у текућој години, нису користили подстицајна средства у другим јавним фондовима,

Као **водећи партнери** на пројекту су акредитоване научно - образовне институције или иновационе организације (регистрован субјект иновационе делатности) регистрован у складу са Законом о иновационој делатности. Партнери на пројекту **могу бити** и удружења, уколико им је у Статуту дефинисана делатност орјентисана на подршку ММСП и предузетницима или удружење потрошача.

**1б) НАМЕНА И ИЗНОС ПОДСТИЦАЈНИХ СРЕДСТАВА**

Пројекат треба да омогући унапређење производних процеса и процедура кроз имплементацију научних достигнућа намењених ММСПП. На пројекту морају да учествују најмање 3 привредна субјекта и једна научно-образовна акредитована институција или иновациона организација (регистровани субјект иновационе делатности) регистрован по Закону о иновационој делатности.

Партнери могу бити и удружења која су оријентисана на подршку ММСПП. Партнер може бити и удружење које се бави заштитом потрошача.

Средства се додељују у износу до 800.000,00 динара без ПДВ-а по одабраном кориснику односно до 500.000,00 динара, када је један од партнера на пројекту удружење за заштиту потрошача.

Финансираће се активности које су започете или ће бити започете у 2019.години.

Одабрани привредни субјекат је у обавези да закључи Уговор о пословно техничкој сарадњи са изабраним партнером/партнерима и учесницима на пројекту, којим се дефинише предмет и обим активности, цена услуге, рокови реализације, обавезе учесника на пројекту и да један примерак тог уговора достави КЛЕРП-у.

Средства ће бити субвенционисана корисницима након завршетка активности и достављања извештаја и доказа о завршеним активностима, уколико је корисник извршио плаћање до момента закључења уговора са Градом. Уколико плаћања нису извршена до момента закључивања уговора са Градом, пренос средстава одабраном кориснику вршиће се по профактури, уговору или другом релевантном документу.

Одабрани корисници средстава су у обавези да доставе средства обезбеђења у моменту потписивања уговора са Градом и то:

* оверену и потписану бланко соло меницу,
* доказ да је меница регистрована у Регистру Народне банке Србије,
* копију картона депонованих потписа,
* оверено и потписано менично овлашћење, које ће се активирати у случају неиспуњења или делимичног испуњења уговорених обавеза, односно недостављања одговарајућих доказа о испуњењу уговорених обавеза тј. предвиђених активности.

Рок за завршетак уговорених активности и реализацију плаћања у оквиру одобрених активности не може бити дужи од 9 месеци. Тачан рок се дефинише уговором зависно од приложене документације.

**1в) ТРОШКОВИ ПРОЈЕКТА**

Оправдани трошкови су трошкови који су стварно настали током реализације пројекта, који су неопходни за имплементацију активности пројекта, који су наведени у буџету пројекта, који су мерљиви и који се евидентирају према важећим рачуноводственим стандардима и који се не покривају из других извора финансирања.

**Прихватљиви су:**

- трошкови спровођења истраживања и израда анализа;

-трошкови израде и штампања публикација (студија, анализа и извештаја о истраживањима,);

-трошкови промоције резултата пројекта (трошкови изнајмљивања сала/простора и опреме за одржавање промоција, припрема и организација едукација, конференције, излагање радова на конференцијама),

- хонорари лица ангажованих на пројекту, укључујући све припадајуће порезе и доприносе за лица која раде на пројекту,

- путни трошкови;

-режијски трошкови и остали трошкови неопходни за реализацију пројектних активности.

Сви оправдани трошкови пројекта одабраног корисника правдају се рачуном и изводом банке о плаћању истог.

Начин реализације одобрених подстицајних средстава и обавезе корисника прецизиране су уговором између Града и корисника средстава.

**1д) ПОТРЕБНА ДОКУМЕНТАЦИЈА ЗА КОНКУРИСАЊЕ**

Поднета пријава мора бити потпуна. Документација која се обавезно доставља приликом подношења предлога је:

1. Образац I - Пријава пројекта (попуњена, потписана и оверена);

2) Образац II - Изјава Подносиоца пријаве о прихватању услова за доделу средстава (потписана и оверена);

3) Образац III - Изјава о додељеној државној помоћи мале вредности (*de minimis* државна помоћ) (потписана и оверена);

4) Уверење надлежне пореске управе да је Подносилац пријаве измирио све јавне приходе (порезе и доприносе), које не сме бити старије од 45 дана пре објављивања Јавног позива (оригинал или оверена копија од стране надлежног органа овере);

5) Образац IV - Буџет пројекта;

6) Образац V - Захтев за исплату;

7) 7.1. За Подносиоце пријава који воде пословне књиге по систему ***двојног књиговодства***: – Биланс стања, биланс успеха и статистички извештај за 2018. годину – Копија Потврде о регистрацији редовног годишњег финансијског извештаја за 2018. годину издата од Агенције за привредне регистре (АПР). Уколико привредни субјекат није добио Потврду о регистрацији редовног годишњег финансијског извештаја за 2018. годину, доставити биланс стања, биланс успеха и статистички извештај за 2018. годину, потписане и оверене од стране лица одговорног за састављање финансијског извештаја и писмену изјаву законског заступника правног лица/предузетника о веродостојности и истоветности примерку који је достављен АПР-у на коначну обраду.

7.2. За Подносиоце пријава који воде пословне књиге по систему ***простог књиговодства***: Биланс успеха за 2017. и 2018. годину, као и писану изјаву власника/оснивача о веродостојности и истоветности примерка који је достављен Пореској управи на коначну обраду, М-4К за 2017. и 2018. годину као и писану изјаву власника/оснивача о веродостојности и истоветности примерка који је достављен Републичком фонду за пензијско и инвалидско осигурање на коначну обраду и Изјаву о просечном броју запослених за 2017. и 2018. годину за просто књиговодство(Образац VI).-

7.3. За ***паушално опорезиве обвезнике***: Копија Обрасца КПО (књига оствареног промета) за 2017. и 2018. годину, оверене и потписана од стране законског заступника.

9) Радне биографије лица ангажованих на пројекту, са листом референци.

10) Уговор о пословно – техничкој сарадњи за предложени пројекат, између партнера и учасника на пројекту, који садржи јасно дефинисан предмет и обим активности, рок реализације и цену услуга изражену у динарима и приказаним ПДВ.

10) Изјава учесника на пројекту ( Oбразац VII)

12) Уколико је партнер на пројекту удружење - Оснивачки акт удружења/статут из кога се види дефинисана делатност орјентисана на подршку ММСП и предузетницима.

13) Образац VI - Изјава о просечном броју запослених за 2017. и 2018. годину за оне који воде просто књиговодство

Комисија за доделу средстава задржава право да, уколико је потребно, затражи додатну документацију од подносиоца пријаве.

**1ђ) КРИТЕРИЈУМИ ЗА ОЦЕЊИВАЊЕ**

Оцењивање и одабир корисника средстава врши се на основу критеријума, који су дати у прилогу – Критеријуми за оцењивање, а односе се на мере у оквиру Програма локалног економском развоја Града Ниша за 2019. годину.

Средства се додељују одабраним корисницима на основу Решења Градоначалника.

**Пратећа документација – Компонента 1**

Образац I – Пријава Компонента 1

Образац II – Изјава подносиоца пријаве о прихватању услова

Образац III – Изјава о додељеној државној помоћи мале вредности

Образац IV – Буџет пројекта

Образац V – Захтев за исплату

Образац VI – Просечан број запослених за 2017. и 2018. за просто књиговодство

Oбразац VII - Изјава учесника на пројекту

Прилог Критеријуми за оцењивање

**КОМПОНЕНТА 2: ОРГАНИЗАЦИЈА МЕЂУНАРОДНЕ МАНИФЕСТАЦИЈЕ ПРИВРЕДНО ТУРИСТИЧКОГ КАРАКТЕРА И/ИЛИ ГРУПНЕ ПОСЕТЕ МАНИФЕСТАЦИЈАМА У ИНОСТРАНСТВУ, СА ЦИЉЕМ ДА СЕ ПРОМОВИШУ ПРИВРЕДНО –ТУРИСТИЧКИ ПОТЕНЦИЈАЛИ ГРАДА**

**Право на доделу средстава имају постојећа микро, мала и средња предузећа и предузетници, као подносиоци пријаве, који испуњавају следеће услове:**

- да је претежна делатност привредних субјеката производња, прерада или пружање услуга (*испуњеност овог услова ће се проверавати на основу шифре делатности под којом је привредни субјекат регистрован у АПР*);

- да су регистровани на територији Града Ниша у складу са важећим законом, који се на њих односи;

- да су у већинском приватном власништву;

- да имају позитивне резултате пословања у претходне две године

- да су измирили обавезе по основу пореза и доприноса;

- да нису у стечајном поступку или поступку ликвидације,

- да нису у тешкоћама према дефиницији садржаној у Уредби о правилима за доделу државне помоћи;

- да за исте пројектне активности за које конкуришу у текућој години, нису користили подстицајна средства у другим јавним фондовима,

**2б) НАМЕНА И ИЗНОС ПОДСТИЦАЈНИХ СРЕДСТАВА**

Ова компонента се реализује путем пројеката сарадње са циљем да се промовишу привредно-туристички потенцијали Града Ниша и то организовањем међународне манифестације привредно-туристичког карактера и/или путем групне посете манифестацијама у иностранству.

Средства се додељују у износу до 800.000,00 динара без ПДВ-а по одабраном кориснику.

Партнери на пројекту су удружења, уколико им је у Статуту дефинисана делатност орјентисана на подршку ММСП и предузетницима.

Финансираће се активности које су започете или ће бити започете у 2019.години.

Одабрани привредни субјекат је у обавези да закључи Уговор о пословно техничкој сарадњи са изабраним партнером и учесницима на пројекту, којим се дефинише предмет и обим активности, цена услуге, рокови реализације, обавезе учесника на пројекту и да један примерак тог уговора достави КЛЕРП-у.

Средства ће бити субвенционисана корисницима након завршетка активности и достављања извештаја и доказа о завршеним активностима, уколико је корисник извршио плаћање до момента закључења уговора са Градом.

Уколико плаћања нису извршена до момента закључивања уговора са Градом, одабрани корисници средстава су у обавези да доставе средства обезбеђења у моменту потписивања уговора са Градом и то:

* оверену и потписану бланко соло меницу,
* доказ да је меница регистрована у Регистру Народне банке Србије,
* копију картона депонованих потписа,
* оверено и потписано менично овлашћење, које ће се активирати у случају неиспуњења или делимичног испуњења уговорених обавеза, односно недостављања одговарајућих доказа о испуњењу уговорених обавеза тј. предвиђених активности.

Рок за завршетак уговорених активности и реализацију плаћања у оквиру одобрених активности не може бити дужи од 9 месеци. Тачан рок се дефинише уговором са Градом, зависно од приложене документације.

**1в) ТРОШКОВИ ПРОЈЕКТА**

Оправдани трошкови су трошкови који су стварно настали током реализације пројекта, који су неопходни за имплементацију активности пројекта, који су наведени у буџету пројекта, који су мерљиви и који се евидентирају према важећим рачуноводственим стандардима и који се не покривају из других извора финансирања.

1. Када се ради о **организацији међународне манифестације** **привредно-туристичког карактера** признају се следећи оправдани трошкови:
* Материјални трошкови: трошкови изнајмљивања- закупа простора, техничке опреме, аудио–визуелне опреме (обрачунато према тржишним ценама по броју дана изнајмљивања),
* Режијски трошкови канцеларијског простора за време трајања пројекта (трошкови електричне енертије, грејања, воде, телефона и сл.),
* Путни трошкови за учеснике: трошкови превоза за учеснике у активностима (обрачунати према износу стварних трошкова превоза из важећих ценовника),
* хонорари са припадајућим порезом и доприносима,
* Трошкови видљивости: израда пропагандног материјала и медијског оглашавања,
* Трошкови набавке потрошног материјала и други трошкови, који се односе на реализацију активности.

2) Када се ради о **групној посети манифестацијама у иностранству, са циљем да се промовишу привредно-туристички потенцијали Града Ниша,** признају се следећи оправдани трошкови:

- трошкови превоза који се односи на аутобуску/железничку/авионску карту,

- трошкови горива и путарине са обрачуном по важећим прописима,

~~-~~  трошкови смештаја у хотелима до 4 звездице, на име подносиоца пријаве,

- трошкови припреме и штампања пропагандног материјала,

- трошкови улазница за сајам и други оправдани трошкови везани за ове активности.

Сви оправдани трошкови пројекта одабраног корисника правдају се рачуном и изводом банке о плаћању истог.

Начин реализације одобрених подстицајних средстава и обавезе корисника прецизиране су уговором између Града и корисника средстава.

Нето вредност из достављене профактуре/уговора мора бити исказана у динарима. У случају да је нето вредност исказана у страној валути на профактури/уговору се прерачунава према средњем курсу Народне банке Србије на дан подношења захтева за доделу бесповратних средстава.

**1г) ПОТРЕБНА ДОКУМЕНТАЦИЈА ЗА КОНКУРИСАЊЕ**

Поднета пријава мора бити потпуна. Документација која се обавезно доставља:

1. Образац I - Пријава пројекта (попуњена, потписана и оверена);

2) Образац II - Изјава Подносиоца пријаве о прихватању услова за доделу средстава (потписана и оверена);

3) Образац III - Изјава о додељеној државној помоћи мале вредности (*de minimis* државна помоћ) (потписана и оверена);

4) Уверење надлежне пореске управе да је Подносилац пријаве измирио све јавне приходе (порезе и доприносе), које не сме бити старије од 45 дана пре објављивања Јавног позива (оригинал или оверена копија од стране надлежног органа овере);

5) Образац IV - Буџет пројекта;

6) Образац V - Захтев за исплату;

7) 7.1. За Подносиоце пријава који воде пословне књиге по систему ***двојног књиговодства***: – Биланс стања, биланс успеха и статистички извештај за 2018. годину – Копија Потврде о регистрацији редовног годишњег финансијског извештаја за 2018. годину издата од Агенције за привредне регистре (АПР). Уколико привредни субјекат није добио Потврду о регистрацији редовног годишњег финансијског извештаја за 2018. годину, доставити биланс стања, биланс успеха и статистички извештај за 2018. годину, потписане и оверене од стране лица одговорног за састављање финансијског извештаја и писмену изјаву законског заступника правног лица/предузетника о веродостојности и истоветности примерку који је достављен АПР-у на коначну обраду.

7.2. За Подносиоце пријава који воде пословне књиге по систему ***простог књиговодства***: Биланс успеха за 2017. и 2018. годину, као и писану изјаву власника/оснивача о веродостојности и истоветности примерка који је достављен Пореској управи на коначну обраду, М-4К за 2017. и 2018. годину као и писану изјаву власника/оснивача о веродостојности и истоветности примерка који је достављен Републичком фонду за пензијско и инвалидско осигурање на коначну обраду и

 Изјаву о просечном броју запослених за 2017. и 2018. годину за просто књиговодство ( Образац VI).-

7.3. За ***паушално опорезиве обвезнике***: Копија Обрасца КПО (књига оствареног промета) за 2017. и 2018. годину, оверене и потписана од стране законског заступника.

8) Радне биографије лица ангажованих на пројекту, са листом референци.

9) Уговор о пословно – техничкој сарадњи за предложени пројекат, између партнера и учасника на пројекту, који садржи јасно дефинисан предмет и обим активности, рок реализације и цену услуга изражену у динарима и приказаним ПДВ;

**За организовање манифестације доставља се :**

- Програм манифестације (циљ, датум, време, место, сатница дешавања, потребна средства, списак учесника са подацима и др.) потписан и печатиран од стране подносиоца пријаве/партнера на пројекту;

-документација (предуговор, уговор, споразум и сл.) са којом се доказује да је организатор обезбедио оперативно-техничке услове за организовање Манифестације (простор, пратећу опрему, техничку подрщку, аудо визуелну опрему...).

**За групне посете манифестацијама у иностранству доставити:**

- основне информације о манифестацији прибављене од организатора манифестације или званичног сајта,

- оверен и потписан трошковник за све планиране активности,

- оверену и од стране партнера на пројекту потписану листу учесника - чланова удружења.

10) Оснивачки акт удружења/статут из кога се види дефинисана делатност орјентисана на подршку ММСП и предузетницима.

Комисија за доделу средстава задржава право да, уколико је потребно, затражи додатну документацију од подносиоца пријаве.

**2д) КРИТЕРИЈУМИ ЗА ОЦЕЊИВАЊЕ**

Оцењивање и одабир корисника средстава врши се на основу критеријума, који су дати у прилогу – Критеријуми за оцењивање, а односе се на мере у оквиру Програма локалног економском развоја Града Ниша за 2019. годину.

Средства се додељују одабраним корисницима на основу Решења Градоначалника.

**Пратећа документација – Компонента 2**

Образац I – Пријава Компонента 2

Образац II – Изјава подносиоца пријаве о прихватању услова

Образац III – Изјава о додељеној државној помоћи мале вредности

Образац IV – Буџет пројекта

Образац V – Захтев за исплату

Образац VI – Просечан број запослених за 2017. и 2018. за просто књиговодство

Oбразац VII - Изјава учесника на пројекту

Прилог Критеријуми за оцењивање

**ЗАВРШНЕ ОДРЕДБЕ**

За спровођење Програма надлежна је Канцеларија за локални економски развој и пројекте (КЛЕРП). О пријавама одлучује Комисија за доделу финансијских средстава, коју формира Градоначелник Града Ниша. Комисија доноси препоруку коју прослеђује Градоначелнику, који доноси коначно решење о додели средстава.

Подносилац пријаве може поднети само једну пријаву по Јавном позиву.

Уговором се прецизирају сва права и обавезе за реализацију мере/пројекта: намена средстава по пројектним активностима, начин извршавања обавезе, рок за доставу документације о извршеним плаћањима, извештавање о реализованим активностима и начин плаћања.

Ове мере се реализују у складу са чл. 95-97 Уредбе о правилима за доделу државне помоћи као државна помоћ мале вредности (*de minimis* државна помоћ).

Средства за реализацију Јавног позива су обезбеђена Одлуком о буџету Града за 2019. годину и реализоваће се закључно са 31.12.2019. године.

Град задржава право да изврши прерасподелу средстава између мера дефинисаних овим јавним позивом, уколико је број пријава које испуњавају критеријуме у оквиру неке од мера недовољан.

Јавни позив ће бити објављен у Службеном листу Града Ниша, на сајту Града и сајту КЛЕРП-а.

Рок за достављање пријава је 45 дана од дана расписивања јавног позива, с тим да ће прво отварање приспелих пријава бити 15 дана након објављивања Јавног позива, а затим ће се на сваких 15 дана сукцесивно одлучивати, до истека рока дана 04.11.2019. године, до 15 сати.

Неопходно је да подносилац пријаве оствари минималан број бодова, тј. преко 50% по свим групама критеријума.

Финансирање активности за одобрене пријаве вршиће се сукцесивно у складу са препоруком Комисије, a по решењу Градоначелника о додели средстава, које се објављује на сајту Града и сајту КЛЕРП-а.

Комисија за доделу финансијских средстава је дужна да електронским путем обавести све учеснике у јавном позиву о избору корисника државне помоћи мале вредности.

Пријава са пратећом документацијом се може преузети са сајта Града Ниша (www.ni.rs ) и са сајта КЛЕРП-а ( www.investnis.rs ) доставља се, у затвореној коверти, на адресу: Канцеларија за локални економски развој и пројекте, Ниш, Генерала Милојка Лешјанина 39, препорученом поштом или лично, са назнаком Град Ниш - Пријава за Јавни позив за:

– Меру подршке за ММСПП у циљу унапређења конкурентности,

* Меру подршке за ММСПП, за пројекте сарадње – Компонента 1
* Меру подршке за ММСПП, за пројекте сарадње - Компонента 2,

.

За детаљније информације можете се обратити Канцеларији за локални економски развој и пројекте на тел. 018/504-654, e-mail: kler@gu.ni.rs или у просторијама у ул. Генерала Милојка Лешјанина 39, Ниш.

Неблаговремене пријаве неће се разматрати.

Број: \_\_\_\_\_\_\_\_\_\_\_\_\_\_\_\_

Датум: \_\_\_\_\_\_\_\_\_\_\_\_\_\_

Градоначелник

Дарко Булатовић

\_\_\_\_\_\_\_\_\_\_\_\_\_\_\_\_\_\_\_\_